Baung
Baung adalah ngaran segolongan iwak nang temasuk dalam marga Hemibagrus, suku Bagridae. Iwak nang banyak tahaga di India, Cina selatan wan Asia Tenggara ini[1] banyak dipatuhi lawan ngaran lain, contohnya ikan duri, baong, baon (Mly.), bawon (Btw.), senggal atawa singgah (Sd.), tagih atawa tageh (Jw.), niken, siken, tiken, tiken bato (Kalteng), dan lain-lain.[2]
Baung masih bakula lawan lélé (bangsa Siluriformes). Ngaran marganya, Hemibagrus, matan kata bahasa Latin hemi nang artinya “setangah” atawa “sepalih”, wan bagrus, nang diambil matan pelafalan Muzarab bagre gasan menyambat kata Yunani pagros, yaitu ngaran sejenis iwak laut (Ingg.: seabream).[3]
Isi
Pengenalan[babak | sunting sumber]
Marga Hemibagrus mula-mula dianggap satu lawan marga Mystus (iwak-iwak keting atawa lundu), atawa nang sebelumnya dipatuhi sebagay Macrones. Marga ini dipisahakan, sebutingnya ialah karena anggotanya nang dewasa umumnya beisian awak nang ganal ukurannya.[4] Sejenis baung dari Indocina bagian tangah, H. wyckioides, dipatuhi sebagay janis baung pengganalnya nang bobotnya kawa sampay 80 kg.[5] Awaknya mirip lawan lele, iwak-iwak baung beisi kepala nang pipih agak datar, lawan bagian tulang tengkorak nang kasar di atas kepala kada ditutupi kilmbit, wan sirip lemak nang berukuran sadang berada di belakang sirip punggung (dorsal).[4] Baung bertubuh licin kada beisi sisik di awaknya; wan kaya lundu wan patin, baung beisi tiga duri nang ada bisanya (patil), yaitu pada sepasang sirip dadanya, wan sebuting lagi ada di awal sirip punggungnya.
Sifat Biologis[babak | sunting sumber]
Baung adalah iwak air tawar nang kawa hidup dari perairan di muara sungai sampay ke bagian hulu. Bahkan di Sungai Musi (Sumatera Selatan), baung kawa tehaga sampay ke muara sungai di daérah pasang surut nang banyunya sedikit payau. Selain itu, iwak ini banyak jua tehaga di wadah-wadah nang andakannya di daérah banjir. Secara umum, baung dinyata'akan sebagay iwak nang hidup di perairan umum nang kaya batang banyu, rawa, danau, wan waduk.
Baung sifatnya noktural. Artinya, aktivitas kegiatan hidupnya (mencari makan, dll) lebih banyak digaw malam-malam. Selain itu, baung gén beisian sifat ketuju bersembunyi di dalam liang-liang di pinggiran sungai habitat hidupnya. Di alam, baung temasuk iwak pemakan segala (omnivora). Tagal ada jua nang menggolongakannya sebagay iwak karnivora, musababnya inya lebih dominan memakan satua-satua halus nang kaya iwak-iwak halus (Arsyad, 1973). Pakan baung antara lain iwak-iwak halus, hundang-hundang halus, remis, insékta, moluska, wan kumpay.
Pemanfaatan[babak | sunting sumber]
Di Asia Tenggara, baung itu iwak konsumsi nang penting.[5] Tekstur dagingnya bewarna lambut, putih,kandal kedada duri halusnya, jadi masyarakat ketuju banar.[6] Macam-macam masakan iwak baung nang terkenal nyaman, di antaranya adalah pindang baung matan Sumatera Selatan wan baung asam padeh dari Riau, serta ikan baung panggang matan Kalimantan. Selain itu, iwak baung gén rancak dijadi'akan iwak asap. Salah sebuting janis iwak baung yaitu baung putih (H. nemurus), sudah berhasil dikembang'akan pembenihannya wan dibudidaya'akan oléh Balai Besar Pengembangan Budidaya Air Tawar (BBPBAT) Sukabumi matan tahun 1998.[6]
Janis-janis[babak | sunting sumber]
Secara biogeografi, marga Hemibagrus diketahui menyebar luas di sebelah timur lembah Sungai Gangga – Brahmaputra wan di selatan aliran Sungai Yangtze. Ragam janis nang peningginya berkembang di wilayah Paparan Sunda.[4]
Di bawah ini adalah tabel spésiés anggota marga Hemibagrus menurut daptar nang disusun Ferraris (2007)[7]:
Pengecualian[babak | sunting sumber]
Ngaran baung kadang-kadang dipakay jua gasan menyambat janis-janis nang bentuknya miripdalam suku Bagridae, tagal masuk golongan marga nang lain di luar Hemibagrus. Misalnya, [8]
- Baung burai, Pseudomystus stenomus
- Baung duri, Leiocassis poecilopterus
- Baung layar, Bagrichthys hypselopterus
- Baung lebang, Pseudomystus fuscus
- Baung tikus, Bagroides melapterus
Rujukan[babak | sunting sumber]
- ^ a b Ng, Peter K. L., Ng, H. H.(1995)."Hemibagrus gracilis, a New Species of Large Riverine Catfish (Teleostei: Bagridae) from Peninsular Malaysia"(PDF). The Raffles Bulletin of Zoology43(1): 133-142.
- ^ Weber, M. and L.F. de Beaufort (1913). The fishes of the Indo-Australian Archipelago, II. Malacopterygii, Myctophoidea, Ostariophysi: I. Siluroidea. E.J. Brill. Leiden.
- ^ Hemibagrus planiceps pada laman ZipCodeZoo.
- ^ a b c d Ng, Heok Hee, Dodson, Julian J.(1999)."Morphological and Genetic Descriptions of a New Species of Catfish, Hemibagrus chrysops, from Sarawak, East Malaysia, with an Assessment of Phylogenetic Relationships (Teleostei: Bagridae"(PDF). The Raffles Bulletin of Zoology47(1): 45-57.
- ^ a b c Ng, Heok Hee, Rainboth, Walter, J.(1999)."The Bagrid Catfish Genus Hemibagrus (Teleostei: Siluriformes) in Central Indochina with a New Species from the Mekong River"(PDF). The Raffles Bulletin of Zoology47(2): 555-576.
- ^ a b BBPBAT Sukabumi (tanpa tahun) Petunjuk Teknis Pembenihan Ikan Baung
- ^ a b c d Ferraris, Carl J., Jr.(2007)."Checklist of catfishes, recent and fossil (Osteichthyes: Siluriformes), and catalogue of siluriform primary types"(PDF). Zootaxa1418: 1–628.
- ^ List of Freshwater Fishes for Indunisia dari FishBase
Raitan luar[babak | sunting sumber]
- (Bahasa Inggris) All Catfish Species Inventory
bjn_Latn bjn_Latn bjn_Latn smo_Latn zsm_Latn bjn_Latn min_Latn bjn_Latn bjn_Latn min_Latn bjn_Latn bjn_Latn bjn_Latn bjn_Latn zsm_Latn bjn_Latn vie_Latn bjn_Latn bjn_Latn tsn_Latn bjn_Latn zsm_Latn eng_Latn lim_Latn zsm_Latn eng_Latn eng_Latn bjn_Latn eng_Latn eng_Latn min_Latn bug_Latn